Talán ez a legtöbbször elhangzó kérdés. Hiszen maga a tény, hogy a fogászati implantátum fúrással együtt jár, már sokaknál kiveri azt a bizonyos biztosítékot. Pedig ez a beavatkozás egyáltalán nem jár fájdalommal. Sőt! Az egyik legfájdalommentesebb eljárásnak mondható. Egyrészt magában a csontban nincs érző ideg, ami fájdalmat generálna az implantátum helyének kialakításakor. Másrészt vagy helyi érzéstelenítésben történik a folyamat, vagy – amennyiben a helyzet ezt kívánja – altatásban.